Reykjavík hefur sett sér það metnaðarfulla markmið að bjóða börnunum í borginni skóla - og frístundastarf sem er í fremstu röð . Á kjörtímabilinu hefur okkur tekist að hefja mikla sókn í málaflokknum , eftir að okkur tókst að rétta við fjárhag borgarinnar . Eitt helsta forgangsmál meirihlutans í borginni er að brúa bilið milli fæðingarorlofs og leikskóla og borgarráð samþykkti á fundi sínum í gær mikilvægan áfanga á þeirri leið . Samþykktin byggir á tillögum stýrihópsins Brúum bilið og felur m.a. í sér fjölgun leikskólaplássa um nærri 300 með áherslu á börn um 18 mánaða aldur . Mikil umræða hefur verið um skólamál í tengslum við kjaramál kennara . Kennarar hafa um áratugaskeið barist fyrir leiðréttingum launa sinna og þó ákveðinn árangur hafi náðst þarf að gera enn betur til að kennarar njóti að fullu verðleika sinna eins og kollegar þeirra í nágrannalöndum .